Fostul ministru al Justiției Ana Birchall și Cozmin Gușă au fost excluși din PSD, în prima ședință a conducerii partidului de după alegerile prezidențiale. Surse social-democrate au declarat că ședința a fost una cu scandal. La începutul discuțiilor, Viorica Dăncilă i-ar fi reproșat lui Claudiu Manda că a spus că partidul pierde deoarece merge „cu o proastă” iar Olguța Vasilescu ar fi anunțat că renunță la funcția de șefă de campanie a lui Dăncilă după reproșurile acesteia. La finalul ședinței, Viorica Dăncilă, Claudiu Manda și soția sa, Olguța Vasilescu, au negat informațiile pe surse. Ședința s-a încheiat cu excluderea din partid a Anei Birchall și a lui Cozmin Gușă, dar și cu acuzațiile Vioricăi Dăncilă la adresa lui Klaus Iohannis, un candidat cu „probleme penale” „care trebuie să explice de ce a avut ghinionul să aibă șase case”.









19:34 Viorica Dăncilă, declarații după ședința CEX

Am analizat strategia pentru câștigarea alegerilor prezidențiale

Fiecare județ trebuie să obțină 50% plus 1 din voturi

Am decis excluderea din PSD a celor care au votat pentru guvernul Orban

S-a votat excluderea Anei Birchall și a lui Cozmin Gușă

Toți colegii au în vedere câștigarea alegerilor prezidențiale

(Întrebată despre o eventuală dispută cu Manda) Îl vedeți pe dl Manda lângă mine. nu știu cine a dat aceste informații, plâng foarte greu, poate am avut lacrimi în ochi când am intrat în turul doi dar au fost lacrimi de bucurie

Bineînțeles că au fost discuții

(ironic) Am țipat, mi-am urecheat colegii

Am plecat pentru că am vorbit la telefon

Am ieșit din ședință pentru că m-a sunat cineva să îmi spună că dl Iohannis refuză să vină la dezbatere, mi-ar fi plăcut să vină

Cred că trebuie să vă schimbați sursele



Dl Manda a dovedit că este bărbat prin modul în care a gestionat alegerile de la Craiova și Dolj

Altcineva nu vrea să fie bărbat, și acela e candidatul Iohannis care refuză să vină la o dezbatere cu o femeie

Vrem să facem dreptate și vrem să fim corecți

Vrem ca deciziile care se iau în CEX vrem să fie respectate

Când am zis că nu vrem să mai vorbim de justiție, această decizie a trebuit respectată de toți

Acest lucru a stat la baza deciziei de azi privind excluderea Anei Birchall

Vorbim acum de doi candidați, unul cu probleme penale, care trebuie să explice de ce a avut ghinionul să aibă șase case, și unul care nu are nicio problemă penală

Despre Cozmin Gușă: colegii au fost foarte nemulțumiți de modul în care s-a raportat la PSD, unul incorect

Colegii au vorbit despre o abordare obiectivă și că în mijlocul nostru sunt cei care se regăsesc în principiile social-democrate

Eu m-am abținut la ambele voturi

Modul în care cineva a jignit pe cineva ... scuzați-mă ... ia faceți o sinteză a discursului lui Iohannis să vedeți de câte ori m-a jignit

Președintele nu are voie să jignească o femeie, indiferent de statutul pe care îl are acea femeie în societate

Președintele a jignit premierul, a jignit femeia Viorica Dăncilă

Sunt un om puternic, care am generat încredere în rândul românilor

Discuțiile din partid de multe ori sunt contradictorii, dar colegii depun toate eforturile să câștigăm alegerile

Sunt șase case pe care le obții prin meditații, ar trebui să dea rețeta tuturor profesorilor din România

Faptul că ai niște fonduri pe care trebuie să le returnezi statului și nu le returnezi, înseamnă că sunt niște probleme pe care dl Iohannis ar fi trebuit să le lămurească

Eu cred că această fugă de dezbatere este o fugă de răspundere

Dacă nu vii să le spui oamenilor ce ai făcut în 5 ani, înseamnă că fugi de această responsabilitate

Să luăm declarațiile sale din 2014, când îi spunea dl Ponta că e arogant pentru că nu vine la o dezbatere

Aceeași aroganță o arată acum dl Iohannis

Că nu vin, această luptă cu PSD .. președintele nu e președintele PSD, PNL, e președintele românilor și are această responsabilitate față de România și față de români

(Întrebată dacă a amenințat cu retragerea din cursa pentru prezidențiale) Nici nu se pune problema

Claudiu Manda Ce am citit sunt exagerări

Viorica Dăncilă va ieși pe locul I în turul doi. Restul e cancan

Eu nu pot să comentez ce credeți dvs că ați aflat pe surse

Eu am fost în ședință, dvs îmi spuneți ce ați auzit din acea ședință

E exagerat ce a apărut în spațiul public

La Dolj doamna Dăncilă a câștigat și va câștiga

Olguta Vasilescu Sunt în continuare șeful de campanie al doamnei Dăncilă

Am avut un obiectiv de etapă, intrarea în turul doi, și avem ca obiectiv câștigarea alegerilor



19:28 Florin Iordache: Atât timp cât dl Iohannis refuză dezbaterea șansele doamnei Dăncilă de a câștiga sunt foarte mari / Modul în care s-a poziționat Ana Birchall ca ministru a adus mari deservicii PSD.











16:43 Marian Oprișan a sosit la ședința CEX. Oprișan este unul dintre baronii care au pierdut alegerile în județ, candidatul PSD obținând doar 20 de procente iar Kalus Iohannis 40%.



Comitetul Executiv al PSD s-a reunit la ora 16.00 la sediul PSD din Kiseleff. Liderii ca Paul Stănescu, Marcel Ciolacu, Gabiel Zetea sau Rovana Plumb au declarat înaintea ședinței că nu se impun deocamdată sancțiuni la adresa celor care au pierdut și că o decizie în acest sens ar trebui luată după cel de-al doilea tur.

16:30 Gabriela Firea: Care eșec? Să-și depună mandatul cei de pe locul 3!



Președintele interimar al PSD București, Gabriela Firea, a declarat că nu este cazul pentru depunerea mandatelor liderilor de filiale, precizând că în București au fost cu 10.000 de voturi în plus pentru partid față de europarlamentare.





"Care eșec? Suntem în turul II. Eu cred că este un succes, candidatul nostru este în turul II, ne bucurăm foarte mult, îl vom susține în continuare, vom munci și aceste două săptămâni și vom avea prima femeie președinte. La București, am avut 10.000 de voturi în plus față de alegerile europarlamentare, partidele care ne fac opoziție corectă de trei ani în Consiliul General au scăzut în preferințele electoratului din București. Noi nu am făcut campanie negativă împotriva lor, împotriva USR și a PNL, ci doar le-am așezat activitatea într-o oglindă și le-am spus bucureștenilor cum au votat împotriva tuturor proiectelor bune necesare pentru Capitală", a declart Firea înaintea ședinței.







După ce au pierdut fiefurile din Moldova, Transilvania și Dobrogea liderii PSD susțin că nu se impun sancțiuni







Liderul PSD Maramureș Gabriel Zetea a declarat înaintea ședinței că își asumă rezultatul înregistrat de organizația sa dar că nu este momentul de schimbări din funcții. "Nu cred că putem să vorbim azi de excluderi, ne concentram pe altceva, prezidențialele sunt determinante pentru următorii 4 ani. E bine să stăm să analizam. Sunt membri de partid care fac greșeli, dar nu e cazul acum, după prezidențiale, avem timp să ne întâlnim și să vorbim despre altă organizare”, a declarat Zetea.





Și liderul PSD Giurgiu Niculae Bădălău a declarat, că nu este cazul de sancțiuni ci că PSD trebuie să facă o analiză a rezultatelor și să-și stabilească strategia pentru turul doi. Totuși, întrebat de reporteri ce ar fi făcut dacă ar fi obținut un scor slab la alegeri, Bădălău a spus că și-ar fi dat demisia de onoare.





„Unde am avut rezultate slabe să încercăm să le îndreptăm. Despre asta este vorba”, a afirmat Niculae Bădălău, marți, înaintea ședinței CEx al PSD.





Șerban Valeca PSD Argeș: "Eu cred că după turul doi trebuie să discutăm acest lucru. Deocamdată cred că trebuie să-i învățăm și pe ei ce am făcut noi sau să recunoască ei, cei care au făcut o analiză corectă, vezi ce ai făcut, greșelile sau ce nu ai făcut și trebuia să faci. După turul doi să avem o analiză".











Pe agenda ședinței se află și nemulțumirile la adresa Anei Birchall. Lideri ca Rădulescu-Mitralieră, Codrin Ștefănescu sunt extrem de nemulțumiți de modul în care aceasta s-a poziționat public și se așteaptă ca aceștia să ceară excluderea lui Birchall din PSD.





Totodată, o parte din liderii PSD intenționează să ceară explicații în ceea ce privește înscrierea lui Cosmin Gușă în partid. Reamintim că, în urmă cu o săptămână, primarul sectorului 1 Daniel Tudorache (împreună cu Paul Stănescu) a anunțat că patronul Realitatea TV Cosmin Guşă s-a înscris în PSD.







Comitetul Executiv al PSD se va reuni la ora 16.00 la sediul partidului. Pe agenda ședinței se află analiza rezultatului votului dar, susțin surse din interiorul PSD, nu se va pune problema sancțiunilor.





a relatat LIVETEXT desfășurarea ședinței:Cozmin Gușă a fost exclus si el din PSD. Excluderile lui Gușă și Birchall au fost propuse de Cătălin Rădulescu.Vicepreședintele PSD Gabriel Zetea a confirmat că a existat o dispută Dăncilă-Manda. De asemenea, el a precizat, la Antena 3, că Olguța Vasilescu va rămâne șefă de campanie a prezidențiabilului PSD.După pauză, Claudiu Manda i-a cerut scuze Vioricăi Dăncilă.Ședința a fost suspendată pentru câteva minute. Discuțiile au fost reluate însă acum.Potrivit surselor HotNews.ro, Viorica Dăncilă i-ar fi spus lui Claudiu Manda, în ședință: "Să spuneți că pierdeți alegerile că mergeți cu o proastă nu vă face cinste".Olguța Vasilescu s-a retras de la conducerea campaniei electorale a Vioricăi Dăncilă după ce aceasta i-a reproșat că soțul ei, Claudiu Manda, ar fi spus că PSD pierde alegerile deoarece are un candidat prost, au declarat surse din partid.Primarul Bacăului, Cosmin Necula, și cei trei parlamentari care au votat pentru Guvernul Orban, Eugen Gioancă, Cristina Burciu și Elena Hărătău, au fost excluși din partid.Luni, primarul Bacăului a declarat că multor pesediști le-a fost rușine să tragă pentru Viorica Dăncilă la prezidențiale. De menționat că lui Cosmin Necula i se retrăsese sprijinul politic încă din 29 septembrie.De altfel și Viorica Dăncilă a anunțat în urmă cu o zi că nu se impun sancțiuni ci că este necesară o analiză pe filialele județene. „Nu, nu venim cu ideea de a face excluderi. Vom discuta pe fiecare județ, vom analiza fiecare localitate în parte, astfel încât la următoarele alegeri să avem rezultate mai bune. Vom discuta fiecare județ și vom analiza fiecare organizație în parte. E o analiză de partid normală, după alegeri. Fiecare președinte de organizație de județ trebuie să susțină ce a mers și ce nu a mers”, a declarat Viorica Dăncilă.